কালিয়াকৈর ফায়ার স্টেশনের সিনিয়র স্টেশন অফিসার অপূর্ব বল আমাদের গাজীপুর জেলা প্রতিনিধি মুহাম্মদ আতিকুর রহমান আতিককে জানান, শনিবার রাত সাড়ে ১০টার দিকে নিশ্চিন্তপুর এলাকার ফজলুর রহমানের ভাড়াবাড়িতে আগুন লাগে। খবর পেয়ে ফায়ার সার্ভিসের সদস্যরা ঘটনাস্থলে পৌঁছার আগেই এলাকাবাসী আগুন নিয়ন্ত্রণে আনে। আগুনে ওই বাড়ির ৬টি ঘর এবং ঘরে থাকা বিভিন্ন আসবাবপত্র ও মালামাল পুড়ে গেছে। কিভাবে আগুনের সূত্রপাত হয়েছে তা জানা যায়নি।